[{"text_idx": "#000003", "text": "A\u0308ra osta, vaid adopteeri! Varjupaik: meie loomadele tasub anda vo\u0303imalus"}, {"text_idx": "#000005", "text": "Lemmiklooma vo\u0303tmine on otsus, mis tuleb hoolikalt la\u0308bi mo\u0303elda. Varjupaikade MTU\u0308 kommunikatsioonijuht Anni Anete Mo\u0303isamaa to\u0303deb, et va\u0308ga palju tehakse enne looma uude koju andmist u\u0308hingus eelto\u0308o\u0308d ja seeto\u0303ttu on ka varjupaika tagasijo\u0303udnute protsent o\u0303nneks madal."}, {"text_idx": "#000006", "text": ",,2020. aasta ma\u0308rtsis, kui riik lukku la\u0308ks, olime mures ja kartsime, et loomade kojusaamine va\u0308heneb. Korraldasime oma to\u0308o\u0308d palju u\u0308mber. Meie suureks ro\u0303o\u0303muks hakkasid alates aprillist uude koju saajate numbrid kerkima,\u201d so\u0303nab Mo\u0303isamaa. Tema so\u0303nul ma\u0308ngis suurt rolli ka see, et piirangute ajal oli inimestel rohkem vaba aega ja see oli suurepa\u0308rane vo\u0303imalus neljajalgse pereliikme kojutoomiseks."}, {"text_idx": "#000007", "text": "Anni Anete so\u0303nab, et pandeemiaajal muutus keskkond varjupaikades loomade jaoks rahulikumaks: ,,Inimesed ei saanud enam varjupaikades kohapeal ka\u0308ia ja loomad hakkasid rohkem avanema.\u201d"}, {"text_idx": "#000008", "text": ",,Koju said ka need, kes olid varjupaigas va\u0308ga pikalt oma inimest oodanud. See oli va\u0308ga positiivne muutus ja ta\u0308nu sellele kogemusele oleme nu\u0308u\u0308dseks oma to\u0308o\u0308 suurel ma\u0308a\u0308ral u\u0308mber korraldanud.\u201d See ta\u0308hendab, et huvilised saavad endiselt varjupaigas kohapeal ka\u0308ia, kuid loomade heaolu silmas pidades saab seda teha vaid broneerimise alusel."}, {"text_idx": "#000009", "text": "Varjupaikade MTU\u0308s pannakse suurt ro\u0303hku just eelto\u0308o\u0308le ja seeto\u0303ttu on tagasi toodud loomade protsent alati va\u0308ga madal. Ka pandeemia seda ei muutnud. Mo\u0303isamaa to\u0303deb, et pandeemiaajal po\u0308o\u0308rduti ku\u0308ll loomavo\u0303tusooviga nende poole rohkem, kuid nagu enne mainitud, teevad nad alati suure eelto\u0308o\u0308."}, {"text_idx": "#000010", "text": "Ka aastaajaliselt on loomade kojusaamiste arv erinev. ,,La\u0308bi aastate on olnud just oktoobrikuu see aeg, mil leiab ko\u0303ige rohkem loomi uue kodu. Siis to\u0303mbame me ta\u0308helepanu just mustadele kassidele, sest neid on varjupaikades ko\u0303ige rohkem.\u201d"}, {"text_idx": "#000011", "text": ",,Aeg-ajalt tuleb ette juhtumeid, kus avastatakse mo\u0303ni ja\u0308rjekordne kutsikavabrik ning meie hoole alla saabub korraga suur hulk loomi. Ka sellistel juhtudel po\u0308o\u0308rdutakse meie poole va\u0308ga palju. U\u0308ldiselt leiavad sellised loomad kiiresti head kodud,\u201d so\u0303nab Anni Anete Mo\u0303isamaa."}, {"text_idx": "#000012", "text": ",,Varjupaigaloomadele tasub anda vo\u0303imalus, sest meie hoole all on va\u0308ga palju raske minevikuga vo\u0303i hu\u0308ljatud loomi.\u201d Varjupaikade MTU\u0308 kommunikatsiooniijuht to\u0303deb, et sellised loomad va\u0308a\u0308rivad uut vo\u0303imalust va\u0308ga. ,,Ja nad na\u0308itavad oma ta\u0308nulikkust teile ka va\u0308lja!\u201d"}, {"text_idx": "#000013", "text": "Varjupaigast looma vo\u0303tmist ei tasu karta, kuna ko\u0303ik hoolealused on la\u0308binud veterinaarse u\u0308levaatuse ja saanud vajalikud protseduurid!"}, {"text_idx": "#000018", "text": "\u201cMa\u0308rgatud Eestis\u201d: Va\u0308ike-Maarjasse so\u0303itjaid tervitav uhke nukkude loomaaed peab kaduma"}]